Kamara (polārstacija)

Kamara () ir Argentīnas vasaras polārstacija Antarktīdā. Izvietojusies nelielajā Hāfmūnas saliņā Mūnbeja līcī Livingstona salas austrumu piekrastē Dienvidšetlendas salās. Stacija izveidota 1953. gada 1. aprīlī kā Argentīnas Kara flotes bāze ar nosaukumu Baijaluna (Destacamento Naval Bahía Luna) pēc Mūnbeja argentīniešu nosaukuma «Lunas līcis». 1955. gadā pārdēvēta par godu flotes leitnantam Huanam Kamaram (Juan Ramón Cámara), kas 1955. gada 16. janvārī gāja bojā negadījumā Potera līcī (Destacamento Naval Teniente Cámara).Base Cámara 1990. gadā nodota Argentīnas Antarktikas institūtam un pārdēvēta tagadējā nosaukumā. Līdz 1959. gadam stacija funkcionēja vissezonas režīmā, 1959./1960. gada sezonā — slēgta, vēlāk darbojās tikai kā vasaras stacija. Galvenās pētniecības nozares ir meteoroloģija, okeanogrāfija, ģeoloģija, ornitoloģija. Populārs tūrisma galamērķis.

 Atsauces 

 Ārējās saites 

 Kamaras polārstacijas fotogalerija

Kategorija:Argentīnas polārstacijas
Kategorija:Antarktiskās polārstacijas
Kategorija:Vasaras polārstacijas
Kategorija:Argentīnas Antarktīda